《补史十忠诗·淮东制置使知杨州李公庭芝》
宋代·刘壎

淮海接风尘，胡乃似铁壁。
卧护有天人，十载藉福力。
重来人未老，愁绝事如昔。
苦战孤城危，痛哭天柱拆。
梦游三山上，人伦浮海出。
突围志南征，吾欲重建极。
天弗鉴臣忠，冥冥堕丛棘。
先轸面如生，苌弘血化碧。
臣死谁复知，臣忠终不易。
一将更大事，嚼舌死骂敌。